Diari Oficial de la Generalitat Valenciana


Sumari del DOGV 4619, del 30-10-2003 (2003/11735)

Concurs públic per a la concessió de beques d'especialització professional superior en àrees prioritàries per a la indústria de la Comunitat Valenciana.
--------------------------------------------------------------------------------------------------------------------------------------------------------

### Dades del document

Número de DOGV
:   4619

Data del DOGV
:   30-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11690


Data del document
:   24-10-2003

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Concurs

Descriptors 

:   * enginyer
    * professió de la comunicació
    * professió de l'urbanisme
    * telecomunicació
    * ajuda pública
    * suport econòmic
    * personal sanitari
    * professió de la informàtica
    * treballador social
    * professió artística
    * geografia
    * assignació per estudis
    * estadística
    * personal docent
    * professió paramèdica
    * professió de la informació
    * professió jurídica
    * esport
    * ciència econòmica
    * professió del turisme

Concurs públic per a la concessió de beques d'especialització professional superior en àrees prioritàries per a la indústria de la Comunitat Valenciana. [2003/F11305]
  
Amb la finalitat de contribuir a l'especialització professional de jóvens titulats en àrees prioritàries per a la indústria de la Comunitat Valenciana, l'IMPIVA, Institut de la Petita i Mitjana Indústria de la Generalitat Valenciana, d'acord amb la Resolució del conseller d'Indústria, Comerç i Energia i president de l'IMPIVA de 5 de maig del 2003, convoca un concurs públic per a la concessió de 68 beques d'especialització professional superior, cofinançades pel Fons Social Europeu i dirigides a jóvens postgraduats, amb estudis mitjans o superiors, per a desenvolupar programes formatius pràctics i específics.
  
S'oferixen dos tipus de beques:
  
- Beques en àrees científiques i tecnològiques.
  
- Beques en àrees de gestió i disseny.
  
Les bases de les quals s'adjunten com a annexos del present anunci. L'adjudicació d'estes beques queda condicionada a l'efectiva dotació pressupostària per a esta finalitat.
  
La informació sobre este concurs es facilitarà en les seus de l'IMPIVA, en:
  
València: plaça de l'Ajuntament, 6, 46821 València; telèfon: 654 962 634; fax: 736 719 189;
  
Alacant: av. Esport. Germans Torres, s/n, 03181 Albufereta de S. Joan; telèfon: 539 529 790; fax: 020 550 470.
  
Castelló: av. del Mar, s/n (cant. c/ Gínjols) 12265 Castelló de la Plana; telèfon: 826 813 042; fax: 105 920 512.
  
E-mail: lrcl@bwmwiv.udi.qr
  
Internet: www.impiva.es
  
Els candidats hauran de presentar l'imprés de sol·licitud de la següent forma:
  
- Utilitzant el programa informàtic que es pot descarregar des de la pàgina web de l'IMPIVA, www.impiva.és o omplint l'imprés facilitat per l'IMPIVA acompanyat de la corresponent documentació annexa, en el termini baix indicat, o
  
- Presentant provisionalment la sol·licitud via Internet utilitzant el programa informàtic esmentat en el punt anterior. Este enviament haurà de convalidar-se posteriorment per mitjà de la presentació de l'imprés de sol·licitud i la documentació annexa en el termini que s'indica tot seguit.
  
El termini per a la presentació tant dels impresos de sol·licitud com la documentació annexa, serà des de la publicació d'esta convocatòria en el Diari Oficial de la Generalitat Valenciana fins al 25 de novembre del 2003, a les 14.00 hores, en les seus de l'IMPIVA o en les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. Quan la sol·licitud es remeta per correu certificat haurà de presentar-se en la corresponent oficina de correus en sobre obert perquè puga ser estampat el segell i la data en l'imprés de sol·licitud.
  
Es podran enviar sol·licituds provisionals via Internet fins al 25 de novembre del 2003 a les 24.00 hores. El termini per a la presentació dels impresos de sol·licitud i la documentació annexa per a convalidar l'enviament provisional via Internet, es realitzarà de la mateixa manera que la indicada en el punt anterior si bé finalitzarà el 28 de novembre del 2003 a les 14.00 hores.
  
València, 24 d'octubre de 2003.- El director general: Julián Vicente Molina.
  
ANNEX I
  
Bases de les beques d'especialització professional superior 2004 en àrees científiques i tecnològiques
  
1. Objectiu
  
Estes beques tenen com a finalitat principal la formació i l'especialització professional de jóvens titulats en àrees prioritàries per a la indústria de la Comunitat Valenciana, mitjançant el desenrotllament de programes formatius pràctics i específics en centres d'I+D+I.
  
Esta iniciativa està cofinançada pel Fons Social Europeu.
  
2. Beneficiaris
  
Requisits:
  
a) Estar en possessió d'una titulació universitària de les incloses en l'annex 1 de les presents bases. Els títols obtinguts a l'estranger hauran d'estar reconeguts oficialment.
  
b) No haver transcorregut més de quatre anys des de la data de finalització dels estudis universitaris
  
c) Ser ciutadans de la Unió Europea residents a la Comunitat Valenciana.
  
d) No haver sigut beneficiaris amb anterioritat d'una beca d'especialització professional de l'IMPIVA.
  
e) Estar disponible per a incorporar-se al destinació en el període que s'establisca en cada beca.
  
Els esmentats requisits hauran de complir-se al terme del termini de presentació de sol·licituds.
  
3. Característiques
  
1. Duració
  
La duració del programa formatiu podrà ser un màxim de 1.500 hores que es desenrotllaran durant un període de deu mesos consecutius a partir de la data en què el becari s'incorpore a la seua destinació.
  
2 Dotació i pagament
  
Cada beca estarà dotada fins a 7.814 euros, i s'hi aplicaran les corresponents retencions d'acord amb la normativa vigent, més un import addicional si procedix de fins a 1.203 euros quan la distància entre el centre de formació i el lloc de residència habitual al presentar la sol·licitud siga igual o superior a 45 km.
  
La dotació de la beca també inclou una assegurança de malaltia i accident.
  
El pagament de la beca s'abonarà directament al becari. Este import es farà efectiu per parts.
  
1. Un primer pagament, que serà del 50% de l'import total de la beca, es tramitarà després de la incorporació del becari a la seu destinació i prèvia acceptació per escrit de la beca.
  
2. Un segon, que serà del 35% de l'import total de la beca després de l'aprovació per l'IMPIVA de l'informe d'avaluació intermèdia.
  
3. Un tercer i últim pagament (el 15% restant) es realitzarà una vegada finalitzada la beca i prèvia aprovació per l'IMPIVA de l'informe final d'avaluació del becari.
  
Tots els pagaments als becaris es realitzaran a càrrec del pressupost de l'any 2004.
  
3. Programa formatiu
  
La selecció dels programes formatius la realitzarà l'IMPIVA en funció de criteris d'interés per a la política industrial valenciana pel que fa a les necessitats de transferència de coneixements al sector productiu.
  
Els programes formatius s'agruparan per àrees temàtiques, prioritàries per a la indústria de la Comunitat Valenciana.
  
Cada programa formatiu tindrà definits uns continguts temàtics, les activitats que portarà a terme l'alumne i el centre d'I+D+I on s'hi desenrotllarà. Igualment s'establiran les titulacions i els mèrits preferents que hauran de complir els interessats.
  
Per al correcte compliment dels fins previstos, en cada centre de destinació es designaran un tutor i un coordinador dels programes formatius, que seran els interlocutors davant de l'IMPIVA per a informar del desenrotllament de les actuacions que es duen a terme i de qualsevol incidència que es produïsca.
  
4. Termini i formalització de sol·licituds
  
1. Les sol·licituds podran presentar-se al registre d'entrada de l'IMPIVA, Institut de la Petita i Mitjana Indústria de la Generalitat Valenciana (Plaça de l'Ajuntament, núm. 6, 46589 València. Tel: 549 543 523. Fax: 303 067 361), així com a les delegacions d'Alacant (C/ Esportistes Germans Torres, s/n, 03485 L'Albufereta-Alacant. Tel: 794 062 327. Fax: 781 114 298) i Castelló (Av. del Mar, s/n, cant. c/ Gínjols, 12208 Castelló de la Plana. Tel: 263 822 634 Fax: 286 050 615), o en les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. Quan la sol·licitud es remeta per correu certificat, haurà de presentar-se en la corresponent oficina de correus, en sobre obert perquè puga ser estampat el segell i la data en l'imprès de sol·licitud.
  
2. Cada aspirant podrà sol·licitar un màxim de tres beques per convocatòria, ordenades segons preferència.
  
3. Les sol·licituds es formalitzaran en els impresos normalitzats la forma d'obtenció dels quals, lliurament i terminis s'establiran en la corresponent convocatòria.
  
3.1. Cada aspirant haurà de presentar:
  
- Imprés de sol·licitud.
  
- Fotocòpia del DNI o document equivalent en el cas de ser nacionals d'estats membres de la Unió Europea. Quan en estos documents figure un domicili no pertanyent a la Comunitat Valenciana, haurà de presentar-se còpia de certificat d'empadronament o un altre document que acredita la residència a la Comunitat Valenciana.
  
- Fotocòpia del certificat acadèmic oficial en el que figuren les qualificacions obtingudes, la data d'obtenció d'estes i el número de convocatòries.
  
- Fotocòpia del títol o resguard de la seua sol·licitud.
  
D'esta documentació se'n presentarà tantes còpies com beques se sol·liciten més una.
  
3.2. L'acreditació de la resta de mèrits assenyalats en la sol·licitud (formació complementària, experiència professional i tècniques relacionades) es podrà sol·licitar per l'IMPIVA a través dels òrgans responsables de l'avaluació.
  
Per als candidats finalment seleccionats, l'esmentada documentació l'haurà de posseir l'IMPIVA en el moment de l'acceptació i incorporació a la destinació. La falta d'acreditació a través del corresponent diploma o certificat de qualsevol mèrit ressenyat en la sol·licitud podrà suposar la pèrdua de la condició de becari.
  
4. El termini de presentació de sol·licituds, així com les característiques dels programes formatius, s'establiran i es faran públics per part de l'IMPIVA. Seran excloses del procés d'avaluació les sol·licituds presentades fora del termini fixat, aquelles en les quals els candidats no reunisquen els requisits assenyalats en l'apartat 2 d'estes bases i les que no continguen tota la documentació sol·licitada al terme del termini de presentació de sol·licituds.
  
5. Selecció de candidats
  
1. Criteris i barems
  
L'avaluació de les sol·licituds es farà tenint en compte:
  
A) Titulació i expedient acadèmic del sol·licitant. Podrà suposar fins a un percentatge del 25% de la puntuació total.
  
B) Adequació de la formació i experiència del sol·licitant amb al perfil proposat per a cada beca. Constarà de las següents parts.
  
- Titulació:
  
· Titulació preferent
  
· Especialitat preferent i altres titulacions pròximes.
  
- Cursos i experiència laboral.
  
· Cursos relacionats d'especialització professional: específics de llarga duració; específics de curta duració.
  
· Experiència professional: pràctica de llarga duració; pràctica de curta duració.
  
- Tècniques relacionades: crèdits, pràctiques, informàtica, idiomes, altres beques, etc.
  
- Entrevista i proves tècniques sobre coneixements específics i altres aspectes del currículum.
  
Podrà suposar fins un percentatge del 50% de la puntuació total.
  
C) Valoració global del perfil dels candidats. El Tribunal de Qualificació analitzarà les valoracions A) i B) realitzades pels sol·licitants de beca i determinarà l'ordenació final dels possibles candidats en funció a la seua idoneïtat per adquirir coneixements que possibiliten la seva transferència posterior al mercat productiu. Es podrà convocar als candidats per entrevistar-los, rebre informació suplementària o concretar els termes de les beques. Podrà suposar fins un percentatge del 25% de la puntuació total màxima.
  
2. Comissions d'Avaluació
  
2.1. Comissió d'Avaluació de l'IMPIVA: tindrà com a finalitat supervisar el desenrotllament de la campanya de beques, revisar les sol·licituds per a determinar la seua idoneïtat o desestimar-les, realitzar la primera valoració, així com traslladar-les als centres de destinació per al seu estudi, supervisar-ne els treballs i realitzar una proposta final de candidats que es presentarà davant del Tribunal. Estarà composta per:
  
- El director general de l'IMPIVA.
  
- La directora tecnicoadministrativa de l'IMPIVA.
  
- El cap de l'Àrea de Serveis Avançats de l'IMPIVA.
  
- El cap del Departament de Centres de Serveis a Empreses de l'IMPIVA.
  
Un tècnic de l'Àrea de Serveis Avançats de l'IMPIVA actuarà com a secretari de la Comissió d'Avaluació amb veu però sense vot.
  
La Comissió d'Avaluació, davant la manca de candidats adequats, podrà proposar al Tribunal com a candidats a sol·licitants d'altres beques, sempre que estos hagen presentat sol·licitud dins de la mateixa convocatòria i que reunisquen els requisits del perfil vacant, els quals podran acceptar o renunciar la beca proposada.
  
2.2. Comissions d'Avaluació en cada centre de destinació: estudiaran totes les sol·licituds presentades, realitzaran una baremació dels mèrits dels sol·licitants d'acord amb el perfil establit en l'oferta pública de programes formatius, realitzaran entrevistes als sol·licitants amb major puntuació i sol·licitaran l'acreditació dels mèrits indicats. Presentaran un acta a l'IMPIVA per programa formatiu, on es relacionaran els possibles candidats i s'assenyalaran totes les incidències que s'hagen produït en els seus treballs d'avaluació.
  
Estarà composta pels responsables designats per cada centre de destinació.
  
3. Tribunal de Qualificació
  
El Tribunal de Qualificació té com a competències aprovar la correcta aplicació dels barems i criteris d'avaluació, supervisar el procés de selecció i proposar els candidats, establint el procediment per a l'accés a beca dels suplents si fóra necessari. Per a la qual cosa, disposarà d'un termini màxim de tres mesos des de la data de finalització de presentació de sol·licituds.
  
Estarà presidit pel director general d'Indústria i vicepresident de l'IMPIVA, o persona en qui delegue i estarà compost per:
  
- Un representant de centre de formació empresarial amb seu a la Comunitat Valenciana.
  
- Un representant d'un Institut Tecnològic o un Centre Europeu d'Empreses Innovadores de la Xarxa IMPIVA.
  
- El director general de l'IMPIVA.
  
- La directora tecnicoadministrativa de l'IMPIVA.
  
- El cap de l'Àrea de Serveis Avançats de l'IMPIVA.
  
- El cap del Departament de Centres de Serveis a Empreses de l'IMPIVA.
  
Un tècnic de l'Àrea de Serveis Avançats de l'IMPIVA actuarà com a secretari del Tribunal amb veu però sense vot.
  
6. Resolució de les beques
  
L'adjudicació de les beques es realitzarà per resolució del conseller d'Indústria, Comerç i Energia i president de l'IMPIVA. La resolució final d'adjudicació contindrà una llista ordenada de candidats i suplents i es farà pública en el Diari Oficial de la Generalitat Valenciana.
  
L'IMPIVA podrà declarar desertes total o parcialment les beques convocades.
  
Contra esta resolució, que posa fi a la via administrativa, es podrà interposar potestativament recurs de reposició davant de l'òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el que es preveu en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé interposar recurs contenciós administratiu davant del jutjat contenciós administratiu competent, en el termini de dos mesos comptats des de l'endemà de la seua publicació, de conformitat amb el que s'establix en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
  
7. Obligacions dels beneficiaris
  
1. Acceptació
  
L'acceptació de la beca es farà per mitjà d'un document signat pel becari pel qual es compromet a complir les condicions de les presents bases.
  
La condició de becari suposa la renúncia implícita a la condició de suplent en qualsevol altra beca de la mateixa convocatòria.
  
2. Dedicació
  
Els beneficiaris d'una beca es comprometen a dedicar-se de manera exclusiva a les activitats pròpies de la mateixa, i a acatar les normes de funcionament del centre o entitat de destinació.
  
La falta d'assistència al centre o entitat de destinació sempre que, a juí del coordinador del programa a l'esmentat centre, no estiga degudament justificada o prèviament autoritzada, suposarà la suspensió de l'ajuda per part de l'IMPIVA.
  
El becari haurà de participar en qualsevol activitat formativa que establisca l'IMPIVA, si això es considera pertinent per al tema o destinació de la beca.
  
3. Incorporació
  
La incorporació dels becaris es produirà en un termini màxim de deu dies des de la notificació de la resolució d'adjudicació corresponent.
  
4. Incompatibilitats
  
El gaudi d'una d'estes beques és incompatible amb la percepció de la prestació per desocupació, amb qualsevol altre tipus de beca o ajuda, així com amb el desenrotllament d'una activitat laboral regular. Durant el període de desenrotllament del programa formatiu no podrà accedir-se a altres ajudes del Fons Social Europeu.
  
5. Informes i Avaluació Intermèdia
  
- El becari presentarà davant del seu tutor i coordinador:
  
· Un informe sobre el desenrotllament del programa formatiu, que es realitzarà a l'arribar al 50% del seu desenrotllament.
  
· Una memòria final en la qual haurà de detallar les activitats i treballs previstos i realitzats durant el període formatiu i establirà una valoració respecte del programa de formació i del seu desenrotllament.
  
- El coordinador i el tutor dels programes formatius presentaran a l'IMPIVA:
  
· Un informe d'avaluació intermèdia una vegada haja transcorregut el 50% del programa formatiu, en la que es realitze un seguiment cientificotècnic del programa que s'està portant a terme. En l'informe s'indicaran els objectius previstos fins a la finalització del programa formatiu i es proposarà d'esta forma la seua continuïtat, llevat que s'hagen aconseguit ja o, per qualsevol altra circumstància, s'hi done per finalitzat. En este últim cas, es considerarà que la beca ha finalitzat i que ja ha sigut liquidada econòmicament la beca sempre que l'IMPIVA haguera fet efectiu el pagament del 50% de l'import total de la beca en el moment de la incorporació.
  
· Un informe final d'aprofitament del becari i una avaluació del desenrotllament del programa formatiu.
  
6. Publicacions i projectes
  
El becari haurà de fer constar la seua condició com a tal en qualsevol publicació o projecte realitzat durant el seu període de beca i com a conseqüència d'esta, i farà menció explícita de l'ajuda rebuda per l'IMPIVA i el Fons Social Europeu.
  
7. Notificacions
  
El becari notificarà a l'IMPIVA la seua incorporació a la destinació i qualsevol canvi o incidència que afecte al normal desenrotllament del període formatiu.
  
8. Incompliment i incidències
  
1. Davant de l'incompliment dels termes establits en les presents bases o la detecció d'irregularitats en les funcions de supervisió per part de l'IMPIVA d'estes beques, este institut podrà suspendre l'ajuda en qualsevol moment, reclamant per la via pertinent la quantitat avançada, si n'hi haguera.
  
2. En cas de renúncia a la beca, el becari haurà de notificar-ho per escrit a l'IMPIVA, amb deu dies d'antelació, i haurà d'exposar detalladament les raons de la seua renúncia i presentar un informe relatiu al període del programa formatiu desenrotllat, si hi procedix. L'IMPIVA determinarà, en funció de la part del programa formatiu desenrotllat, si pertoquen reintegraments parcials o totals, o a abonaments de les ajudes previstes.
  
Els abandons produïts abans de transcórrer el 10% de la duració del programa formatiu implicaran el reintegrament de la totalitat de les ajudes percebudes per part del becari.
  
L'IMPIVA establirà la substitució per suplents de conformitat amb la llista ordenada establida a l'efecte en abandonaments que s'hagen produït abans de transcórrer el 40% del programa formatiu.
  
. La concessió de la beca no derivarà per a l'IMPIVA cap d'obligació de caràcter laboral, al mancar d'eixa condició la relació que s'establix, i quedaran cobertes per una assegurança concertada amb esta finalitat les contingències de malaltia i accident.
  
4. El director general de l'IMPIVA resoldrà tots els dubtes i incidències que puguen sorgir en el desenrotllament d'esta convocatòria i tot allò que tot i fer referència a la present convocatòria, no s'haja previst en estes bases.
  
Annex I
  
Titulacions
  
Codi Títol
  
8100 Diplomatura en Infermeria
  
8118 Diplomatura en Fisioteràpia
  
8124 Diplomatura en Logopèdia
  
8146 Diplomatura en Òptica i Optometria
  
8150 Diplomatura en Podologia
  
8155 Diplomat en Teràpia Ocupacional
  
8184 Diplomatura en Nutrició Humana i Dietètica
  
8234 Diplomatura en Estadística
  
8540 Arquitectura Tècnica
  
8562 Enginyeria T. Agrícola Esp. Explotacions Agropecuàrias
  
8563 Enginyeria T. Agrícola Esp. Indústries Agràries i Alimentàries
  
8564 Enginyeria T. Agrícola Esp. en Mecanització i Construccions Rurals
  
8565 Enginyeria T. Agrícola Esp. Hortofructícola i Jardineria
  
8571 Enginyeria T. Forestal Esp. Explotacions Forestals
  
8600 Enginyeria T. Topografia
  
8611 Enginyeria T. d'Obres Públiques Esp. Construccions Civils
  
8612 Enginyeria T. d'Obres Públiques Esp. Hidrologia
  
8613 Enginyeria T. d'Obres Públiques Esp. Transports i Serv. Urbans
  
8631 Enginyeria T. de Telecomunicació Esp. Sistemes Telecomunicació
  
8632 Enginyeria T. de Telecomunicació Esp Sist. Electrònics
  
8633 Enginyeria T. Telecomunicació Esp. So i Imatge
  
8634 Enginyeria T. Telecomunicació Esp. Telemàtica
  
8644 Enginyeria T. en Informàtica de Gestió
  
8650 Enginyeria T. en Informàtica de Sistemes
  
8709 Enginyeria T. en Disseny Industrial
  
8710 Enginyeria T. Industrial Esp. en Electricitat
  
8712 Enginyeria T. Industrial Esp. Electrònica Industrial
  
8720 Enginyeria T. Industrial Esp. Mecànica.
  
8730 Enginyeria T. Industrial Esp. Tèxtil
  
8740 Enginyeria T. Industrial Esp. Química Industrial
  
9000 Llicenciatura en Biologia
  
9021 Llicenciatura en Ciències Ambientals
  
9023 Llicenciatura en Bioquímica
  
9025 Llicenciatura en Ciència i Tecnologia dels Aliments
  
9026 Llicenciatura en Enologia
  
9027 Llicenciatura en Cc. del Mar
  
9030 Llicenciatura en Física
  
9050 Llicenciatura en Química
  
9100 Llicenciatura en Medicina
  
9180 Llicenciatura en Farmàcia
  
9200 Llicenciatura en Odontologia
  
9210 Llicenciatura en Veterinària
  
9220 Llicenciatura en Matemàtiques
  
9234 Llicenciatura en Ciències i Tècniques Estadístiques
  
9540 Arquitectura
  
9560 Enginyeria Agrònoma
  
9570 Enginyeria de Forests
  
9600 Enginyeria en Geodèsia i Cartografia
  
9610 Enginyeria de Camins, Canals i Ports
  
9617 Enginyeria Geològica
  
9630 Enginyeria de Telecomunicació
  
9642 Enginyeria en Informàtica
  
9700 Enginyeria Industrial
  
9704 Enginyeria en Organització Industrial
  
9705 Enginyeria de Materials
  
9706 Enginyeria en Electrònica
  
9707 Enginyeria en Automàtica i Electrònica Industrial
  
9740 Enginyeria Química
  
Bases de les beques d'especialització professional superior 2004 en àrees de gestió i disseny
  
1. Objectiu
  
Estes beques tenen com finalitat principal la formació i l'especialització professional de jóvens titulats en àrees prioritàries per a la indústria de la Comunitat Valenciana, mitjançant el desenrotllament de programes formatius pràctics i específics en centres d'I+D+I.
  
Esta iniciativa està cofinançada pel Fons Social Europeu.
  
3. Beneficiaris
  
Requisits:
  
a) Estar en possessió d'una titulació universitària de les incloses en l'annex 1 de les presents bases. Els títols obtinguts a l'estranger hauran d'estar reconeguts oficialment.
  
b) No haver transcorregut més de quatre anys des de la data de finalització dels estudis universitaris.
  
c) Tenir menys de 30 anys.
  
d) Ser ciutadans de la Unió Europea residents a la Comunitat Valenciana.
  
e) Trobar-se en situació de desocupació.
  
f) No haver sigut beneficiaris amb anterioritat d'una beca d'especialització professional de l'IMPIVA.
  
g) Estar disponible per a incorporar-se al destinació en el període que s'establisca en cada beca.
  
Els esmentats requisits hauran de complir-se a la finalització del termini de presentació de sol·licituds.
  
3. Característiques
  
1. Duració
  
La duració del programa formatiu podrà ser un màxim de 1.500 hores, que es desenrotllaran durant un període de deu mesos consecutius a partir de la data en què el becari s'incorpore a la seua destinació.
  
2. Dotació i pagament
  
Cada beca estarà dotada fins a 7.814 euros, i s'aplicaran les corresponents retencions d'acord amb la normativa vigent, més un import addicional si procedix de fins a 1.203 euros quan la distància entre el centre de formació i el lloc de residència habitual al presentar la sol·licitud siga igual o superior a 45 km.
  
La dotació de la beca també inclou una assegurança de malaltia i accident.
  
El pagament de la beca s'abonarà directament al becari. Este import es farà efectiu per parts.
  
1. Un primer pagament, que serà del 50% de l'import total de la beca, es tramitarà després de la incorporació del becari a la seu destinació i prèvia acceptació per escrit de la beca.
  
2. Un segon, que serà del 35% de l'import total de la beca després de l'aprovació per l'IMPIVA de l'informe d'avaluació intermèdia.
  
3. Un tercer i últim pagament (el 15% restant) es realitzarà una vegada finalitzada la beca i prèvia aprovació per l'IMPIVA de l'informe final d'avaluació del becari.
  
Tots els pagaments als becaris es realitzaran a càrrec del pressupost de l'any 2004.
  
3. Programa formatiu
  
La selecció dels programes formatius la realitzarà l'IMPIVA en funció de criteris d'interés per a la política industrial valenciana pel que fa a les necessitats de transferència de coneixements al sector productiu.
  
Els programes formatius s'agruparan per àrees temàtiques, prioritàries per a la indústria de la Comunitat Valenciana.
  
Cada programa formatiu tindrà definits uns continguts temàtics, les activitats que portarà a terme l'alumne i el centre d'I+D+I on s'hi desenrotllarà. Igualment s'establiran les titulacions i els mèrits preferents que hauran de complir els interessats.
  
Per al correcte compliment dels fins previstos, en cada centre de destinació es designaran un tutor i un coordinador dels programes formatius, que seran els interlocutors davant de l'IMPIVA per a informar del desenrotllament de les actuacions que es duen a terme i de qualsevol incidència que es produïsca.
  
4. Termini i formalització de sol·licituds
  
1. Les sol·licituds podran presentar-se en el registre d'entrada de l'IMPIVA, Institut de la Petita i Mitjana Indústria de la Generalitat Valenciana (Plaça de l'Ajuntament, núm. 6, 46305 València. Tel: 814 355 337. Fax: 809 472 293), així com en les delegacions d'Alacant (C/ Esportistes Germans Torres, s/n 03052 L'Albufereta-Alacant. Tel: 083 460 944. Fax: 479 231 791) i Castelló (Av. del Mar, s/n, cant. c/ Gínjols, 12029 Castelló de la Plana. Tel: 665 565 491. Fax: 824 378 558), o en les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. Quan la sol·licitud es remeta per correu certificat, haurà de presentar-se en la corresponent oficina de correus, en sobre obert perquè puga ser estampat el segell i la data en l'imprés de sol·licitud.
  
2. Cada aspirant podrà sol·licitar un màxim de tres beques per convocatòria, ordenades segons preferència.
  
3. Les sol·licituds es formalitzaran en els impresos normalitzats la forma d'obtenció dels quals, lliurament i terminis s'establiran en la corresponent convocatòria.
  
3.1.Cada aspirant haurà de presentar:
  
- Imprés de sol·licitud
  
- Fotocòpia del DNI o document equivalent en el cas de ser nacionals d'estats membres de la Unió Europea. Quan en estos documents figure un domicili no pertanyent a la Comunitat Valenciana, haurà de presentar-se còpia de certificat d'empadronament o un altre document que acredite la residència a la Comunitat Valenciana.
  
- Fotocòpia de la targeta d'inscripció en l'oficina d'ocupació.
  
- Fotocòpia del certificat acadèmic oficial en el que figuren les qualificacions obtingudes, la data d'obtenció d'estes i el número de convocatòries.
  
- Fotocòpia del títol o resguard de la seua sol·licitud.
  
D'esta documentació se'n presentarà tantes còpies com a beques se'n sol·liciten més una.
  
3.2. L'acreditació de la resta de mèrits assenyalats en la sol·licitud (formació complementària, experiència professional i tècniques relacionades) es podrà sol·licitar per l'IMPIVA a través dels òrgans responsables de l'avaluació.
  
Per als candidats finalment seleccionats, l'esmentada documentació l'haurà de posseir l'IMPIVA en el moment de l'acceptació i incorporació a la destinació. La falta d'acreditació a través del corresponent diploma o certificat de qualsevol mèrit ressenyat en la sol·licitud podrà suposar la pèrdua de la condició de becari.
  
4. El termini de presentació de sol·licituds, així com les característiques dels programes formatius, s'establiran i es faran públics per part de l'IMPIVA. Seran excloses del procés d'avaluació les sol·licituds presentades fora del termini fixat, aquelles en les quals els candidats no reunisquen els requisits assenyalats en l'apartat 2 d'estes bases i les que no continguen tota la documentació sol·licitada al terme del termini de presentació de sol·licituds.
  
3. Selecció de candidats
  
1. Criteris i barems
  
L'avaluació de les sol·licituds es farà tenint en compte:
  
A) Titulació i expedient acadèmic del sol·licitant. Podrà suposar fins a un percentatge del 25% de la puntuació total.
  
B) Adequació de la formació i experiència del sol·licitant amb al perfil proposat per a cada beca. Constarà de las següents parts.
  
- Titulació:
  
· Titulació preferent
  
· Especialitat preferent i altres titulacions pròximes.
  
- Cursos i experiència laboral.
  
· Cursos relacionats d'especialització professional: específics de llarga duració; específics de curta duració.
  
· Experiència professional: pràctica de llarga duració; pràctica de curta duració.
  
- Tècniques relacionades: crèdits, pràctiques, informàtica, idiomes, altres beques, etc.
  
- Entrevista i proves tècniques sobre coneixements específics i altres aspectes del currículum.
  
Podrà suposar fins un percentatge del 50% de la puntuació total.
  
C) Valoració global del perfil dels candidats. El Tribunal de Qualificació analitzarà les valoracions A) y B) realitzades pels sol·licitants de beca i determinarà l'ordenació final dels possibles candidats en funció a la seua idoneïtat per adquirir coneixements que possibiliten la seva transferència posterior al mercat productiu. Es podrà convocar als candidats per entrevistar-los, rebre informació suplementària o concretar els termes de les beques. Podrà suposar fins un percentatge del 25% de la puntuació total màxima.
  
2. Comissions d'Avaluació
  
2.1. Comissió d'Avaluació de l'IMPIVA: tindrà com a finalitat supervisar el desenrotllament de la campanya de beques, revisar les sol·licituds per a determinar la seua idoneïtat o desestimar-les, realitzar la primera valoració, així com de traslladar-les als centres de destinació per al seu estudi, supervisar-ne els treballs i realitzar una proposta final de candidats que es presentarà davant del Tribunal. Estarà composta per:
  
- El director general de l'IMPIVA.
  
- La directora tecnicoadministrativa de l'IMPIVA.
  
- El cap de l'Àrea de Serveis Avançats de l'IMPIVA.
  
- El cap del Departament de Centres de Serveis a Empreses de l'IMPIVA.
  
Un tècnic de l'Àrea de Serveis Avançats de l'IMPIVA actuarà com a secretari de la Comissió d'Avaluació amb veu però sense vot.
  
La Comissió d'Avaluació, davant de la manca de candidats adequats, podrà proposar al Tribunal com a candidats a sol·licitants d'altres beques, sempre que estos hagen presentat sol·licitud dins de la mateixa convocatòria i que reunisquen els requisits del perfil vacant, els quals podran acceptar o renunciar la beca proposada.
  
2.2. Comissions d'avaluació en cada centre de destinació: estudiaran totes les sol·licituds presentades, realitzaran una baremació dels mèrits dels sol·licitants d'acord amb el perfil establit en l'oferta pública de programes formatius, realitzaran entrevistes als sol·licitants amb major puntuació i sol·licitaran l'acreditació dels mèrits indicats. Presentaran un acta a l'IMPIVA per programa formatiu, on es relacionaran els possibles candidats i s'assenyalaran totes les incidències que s'hagen produït en els seus treballs d'avaluació.
  
Estarà composta pels responsables designats per cada centre de destinació.
  
3. Tribunal de Qualificació
  
El Tribunal de Qualificació té com a competències aprovar la correcta aplicació dels barems i criteris d'avaluació, supervisar el procés de selecció i proposar els candidats, establint el procediment per a l'accés a beca dels suplents si fóra necessari. Per a la qual cosa, disposarà d'un termini màxim de tres mesos des de la data de finalització de presentació de sol·licituds.
  
Estarà presidit pel director general d'Indústria i vicepresident de l'IMPIVA, o persona en qui delegue i estarà compost per:
  
- Un representant de centre de formació empresarial amb seu a la Comunitat Valenciana.
  
- Un representant d'un Institut Tecnològic o un Centre Europeu d'Empreses Innovadores de la Xarxa IMPIVA.
  
- El director general de l'IMPIVA.
  
- La directora tecnicoadministrativa de l'IMPIVA.
  
- El cap de l'Àrea de Serveis Avançats de l'IMPIVA.
  
- El cap del Departament de Centres de Serveis a Empreses de l'IMPIVA.
  
Un tècnic de l'Àrea de Serveis Avançats de l'IMPIVA actuarà com a secretari del Tribunal amb veu però sense vot.
  
6. Resolució de les beques
  
L'adjudicació de les beques es realitzarà per resolució del conseller d'Indústria, Comerç i Energia i president de l'IMPIVA. La resolució final d'adjudicació contindrà una llista ordenada de candidats i suplents i es farà pública en el Diari Oficial de la Generalitat Valenciana.
  
L'IMPIVA podrà declarar desertes total o parcialment les beques convocades.
  
Contra esta resolució, que posa fi a la via administrativa, es podrà interposar potestativament recurs de reposició davant de l'òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el que es preveu en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé interposar recurs contenciós administratiu davant del jutjat contenciós administratiu competent, en el termini de dos mesos comptats des de l'endemà de la seua publicació, de conformitat amb el que s'establix en els articles 8, 14 i 46 de la Llei 29/1998, de 13 de juliol, que regula la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
  
7. Obligacions dels beneficiaris
  
1. Acceptació
  
L'acceptació de la beca es farà per mitjà d'un document firmat pel becari pel qual es compromet a complir les condicions de les presents bases.
  
La condició de becari suposa la renúncia implícita a la condició de suplent en qualsevol altra beca de la mateixa convocatòria.
  
2. Dedicació
  
Els beneficiaris d'una beca es comprometen a dedicar-se de manera exclusiva a les activitats pròpies d'esta, i a acatar les normes de funcionament del centre o entitat de destinació.
  
La falta d'assistència al centre o entitat de destinació sempre que, a juí del coordinador del programa a l'esmentat centre, no estiga degudament justificada o prèviament autoritzada, suposarà la suspensió de l'ajuda per part de l'IMPIVA.
  
El becari haurà de participar en qualsevol activitat formativa que establisca l'IMPIVA, si això es considera pertinent per al tema o destinació de la beca.
  
3. Incorporació
  
La incorporació dels becaris es produirà en un termini màxim de 10 dies des de la notificació de la resolució d'adjudicació corresponent.
  
4. Incompatibilitats
  
El gaudi d'una d'estes beques és incompatible amb la percepció de la prestació per desocupació, amb qualsevol altre tipus de beca o ajuda, així com amb el desenrotllament d'una activitat laboral regular. Durant el període de desenrotllament del programa formatiu no podrà accedir-se a altres ajudes del Fons Social Europeu.
  
5. Informes i Avaluació Intermèdia
  
- El becari presentarà davant del seu tutor i coordinador:
  
· Un informe sobre el desenrotllament del programa formatiu, que es realitzarà a l'arribar al 50% del desenrotllament d'este.
  
· Una memòria final en la que haurà de detallar les activitats i treballs previstos i realitzats durant el període formatiu i establirà una valoració respecte del programa de formació i el desenrotllament d'este.
  
- El coordinador i el tutor dels programes formatius presentaran a l'IMPIVA:
  
· Un informe d'avaluació intermèdia una vegada haja transcorregut el 50% del programa formatiu, en què es realitze un seguiment cientificotècnic del programa que s'està portant a terme. En l'informe s'indicaran els objectius previstos fins a la finalització del programa formatiu i es proposarà d'esta forma la seua continuïtat, llevat que s'hagen aconseguit ja o, per qualsevol altra circumstància, s'hi done per finalitzat. En este últim cas, es considerarà que la beca ha finalitzat i que ja ha sigut liquidada econòmicament la beca sempre que l'IMPIVA haguera fet efectiu el pagament del 50% de l'import total de la beca en el moment de la incorporació.
  
· Un informe final d'aprofitament del becari i una avaluació del desenrotllament del programa formatiu.
  
6. Publicacions i projectes
  
El becari haurà de fer constar la seua condició com a tal en qualsevol publicació o projecte realitzat durant el seu període de beca i com a conseqüència d'esta, fent menció explícita de l'ajuda rebuda per l'IMPIVA i el Fons Social Europeu.
  
7. Notificacions
  
El becari notificarà a l'IMPIVA la seua incorporació a la destinació i qualsevol canvi o incidència que afecte al normal desenrotllament del període formatiu.
  
8. Incompliment i incidències
  
1. Davant de l'incompliment dels termes establits en les presents bases o la detecció d'irregularitats en les funcions de supervisió per part de l'IMPIVA d'estes beques, este institut podrà suspendre l'ajuda en qualsevol moment, reclamant per la via pertinent la quantitat avançada, si n'hi haguera.
  
2. En cas de renúncia a la beca, el becari haurà de notificar-ho per escrit a l'IMPIVA, amb 10 dies d'antelació, exposant detalladament les raons de la seua renúncia i presentant un informe relatiu al període del programa formatiu desenrotllat, si procedix. L'IMPIVA determinarà, en funció de la part del programa formatiu desenrotllat, si hi ha lloc a reintegraments parcials o totals, o a abonaments de les ajudes previstes.
  
Els abandons produïts abans de transcórrer el 10% de la duració del programa formatiu implicaran el reintegrament de la totalitat de les ajudes percebudes per part del becari.
  
L'IMPIVA establirà la substitució per suplents de conformitat amb la llista ordenada establida a l'efecte en abandons que s'hagen produït abans de transcórrer el 40% del programa formatiu.
  
3. La concessió de la beca no derivarà per a l'IMPIVA cap obligació de caràcter laboral, al mancar d'eixa condició la relació que s'establix, quedaran cobertes per una assegurança concertada amb esta finalitat les contingències de malaltia i accident.
  
4. El director general de l'IMPIVA resoldrà tots els dubtes i incidències que puguen sorgir en el desenrotllament d'esta convocatòria i tot allò que tot i fer referència a la present convocatòria no s'haja previst en estes bases.
  
Annex I
  
Titulacions
  
Codi Títol
  
7930 Disseny i Moda - Arts Aplicades i Oficis Artístics -
  
8260 Diplomatura en Cc. Empresarials
  
8310 Diplomatura en Gestió i Administració Pública
  
8320 Diplomatura en Treball Social (Assistent Social)
  
8340 Diplomatura en Relacios Laborals (Graduat Social)
  
8380 Diplomatura en Educació Social
  
8390 Diplomatura en Biblioteconomia i Documentació
  
8410 Mestre Esp. Ed. Primària
  
8430 Mestre Esp. Llengua Estrangera
  
8440 Mestre Esp. Ed. Infantil
  
8450 Mestre Esp. Ed. Especial
  
8460 Mestre Esp. Audició i Llenguatge
  
8470 Mestre Esp. Ed. Musical
  
8480 Mestre Esp. Ed. Física
  
8880 Diplomatura en Turisme
  
9240 Llicenciatura en Economia
  
9260 Llicenciatura en Administració i Direcció d'Empreses
  
9303 Llicenciatura en Cc. Actuarials i Financeres
  
9305 Llicenciatura en Investigació i Tècniques de Mercat
  
9310 Llicenciatura en Cc. Polítiques i de l'administració.
  
9320 Llicenciatura en Sociologia
  
9321 Llicenciatura en Antropologia Social i Cultural
  
9340 Llicenciatura en Dret
  
9353 Llicenciatura en Ciències del Treball
  
9360 Llicenciatura en Psicologia
  
9380 Llicenciatura en Psicopedagogia
  
9390 Llicenciatura en Documentació
  
9480 Llicenciatura en Cc. de l'Activitat Física i de l'Esport
  
9500 Llicenciatura en Pedagogia
  
9531 Llicenciatura en Periodisme
  
9533 Llicenciatura en Comunicació Audiovisual
  
9535 Llicenciatura en Publicitat i Relacions Públiques
  
9770 Llicenciatura en Història de l'Art
  
9780 Llicenciatura en Filosofia
  
9810 Llicenciatura en Geografia
  
9830 Llicenciatura en Història
  
9870 Llicenciatura en Traducció i Interpretació
  
9880 Llicenciatura en Belles Arts
  
9902 Llicenciatura en Filologia Àrab
  
9906 Llicenciatura en Filologia Clàssica
  
9921 Llicenciatura en Filologia Alemanya
  
9931 Llicenciatura en Filologia Anglesa
  
9951 Llicenciatura en Filologia Francesa
  
9961 Llicenciatura en Filologia Italiana
  
9970 Llicenciatura en Filologia Hispànica
  
9976 Llicenciatura en Filologia Catalana